जिंदगी की जंग हार गई आंखों के कैंसर से पीड़ित मासूम निशा
आंखोंके कैंसर से पीड़ित निशा आखिरकार जिंदगी की जंग हार गई। बुधवार को लोयाबाद निमियाटांड़ स्थित आवास पर उसने अपनी मां के आंचल में दम तोड़ दिया। निशा का दम तोड़ते ही उसकी मां सन्न रह गई। जिस बेटी के लिए वह दिन-रात परेशान थी, उसने उसकी आंखों के सामने दम तोड़ा दिया और वह कुछ नहीं कर सकी। निशा का इलाज हैदराबाद में चल रहा था। पैसा के अभाव में वह दो बार हैदराबाद इलाज कराने नहीं जा सकी थी। निशा गरीब माता-पिता की एकलौती संतान थी। आंखों में कैंसर की बात सामने आने के बाद आसपास के लोग विभिन्न संगठनों की मदद से हैदराबाद में इलाज कराना संभव हो पाया था। निशा की दर्द गरीबी देख हैदराबाद अस्पताल ने भी मुफ्त में इलाज करने की घोषणा की थी, पर गरीबी के कारण आने जाने रहने खाने का खर्च भी भारी पड़ रहा था।
स्वैच्छिक रक्तदाता संघ ने कराया अंतिम संस्कार
मौतकी खबर पाकर स्वैच्छिक रक्तदाता संघ के लोग निशा के आवास पहुंचे। संघ ने आर्थिक मदद कर निशा का अंतिम संस्कार कराया। इसमें शंकर केसरी, सुनील पांडेय, र|ेश पांडेय आदि थे।
लोगों की मदद भी काम नहीं आई
लोयाबादकी 3 वर्षीय निशा 10 महीने से आंखों की कैंसर से पीड़ित थी। युवकों ने आगे आकर उसका इलाज का बीड़ा उठाया। युवकों की अगुवाई करने वाले दिवाकर झा ने मदद करने के लिए दिन-रात एक कर दिया।
मासूम निशा के परिजनों को ढांढस बंधाते स्वैच्छिक रक्तदाता संघ के सदस्य।
hin_Deva hin_Deva mag_Deva hin_Deva hin_Deva hin_Deva hin_Deva